Sheria ya Takwimu: Ni kweli Benki ya Dunia imezuia msaada wa $50m kwa Tanzania?\nTanzania imekuwa ikisifiwa mara kwa mara na Benki ya Dunia kuhusu uchumi wake

Sababu iliyotolewa ni kwamba benki hiyo imeghadhabishwa na mabadiliko yanayotarajiwa kufanywa kwenye Sheria ya Takwimu ya mwaka 2015.

Je, ni kweli?

Taarifa za kushikiliwa kwa msaada huo ambao ni sawa na takriban Sh112 bilioni za Tanzania zilitokea mara ya kwanza kwenye mtandao wa Eye on Global Transparency Jumatatu ambapo walinukuu taarifa kutoka kwa benki hiyo.

Lakini chanzo kinaonekana kuwa makala kwenye mtandao wa Center for Global Development, shirika ambalo linalijieleza kama asasi yenye kufanya utafiti maeneo mbalimbali duniani.

Azma kuu ya shirika hilo inaelezwa kuwa kupunguza umasikini duniani na kuboresha maisha ya watu kupitia utafiti katika fani ya uchumi na kuchangia utoaji wa sera mwafaka na kufanywa kwa maamuzi ya busara.

Jiji la Dar es Salaam

Mwandishi wa makala hiyo inayoitaka Benki ya Dunia kutotoa fedha hizo ni Justin Sandefur, ambaye kabla ya kujiunga na shirika hilo alihudumu kama mshauri wa Ofisi ya Taifa ya Takwimu Tanzania (NBS) kwa miaka miwili, na pia aliwahi kuhudumu kama mtafiti katika kituo cha Utafiti wa Uchumi wa Mataifa ya Afrika, katika Chuo Kikuu cha Havard nchini Marekani.

Tanzania yalinganishwa na Argentina

Sandefur kwenye makala yake ameilinganisha Tanzania na Ugiriki na Argentina, ambapo anasema mataifa hayo yaliharamisha aina zozote za kukosoa takwimu za serikali kuhusu uchumi na masuala ya kijamii.

Anasema kuna tatizo kwamba serikali za mataifa mbalimbali hushawishika kuongeza chumvi kwenye takwimu rasmi ndipo waoneshe kwamba wanafanikiwa na kufanya kazi.

Mwandishi huyo anasema tatizo linakuwa mbaya zaidi pale asasi za kimataifa kama vile Benki ya Dunia na Shirika la Fedha Duniani (IMF) zinatumia takwimu hizo kama taswira halisi ya hali nchini.

"Watanzania wa kawaida huenda karibuni wakakutana na takwimu zinazotolewa na Benki ya Dunia na IMF kuhusu taifa lao ambazo hawawezi kuzitilia shaka, kwa kuogopa kuchukuliwa hatua za kisheria," anasema.


                  Takwimu muhimu...\n\ntl;dr:
Kumekuwepo na taarifa kwamba Benki ya Dunia imezuia msaada wa Dola 50 milioni za Marekani ambao ulikuwa utolewe kwa serikali ya Tanzania.